รายชื่อตัวละครในดาบพิฆาตอสูร
หน่วยนักล่าอสูร > เสาหลัก (ฮาชิระ)

นักดาบเก่งสุด 9 คน 1 คนมีปราณ 1 ชนิด(รวมคือ 9 ปราณ)แต่เดิมมีปราณ 5 ชนิด(แยกจากปราณแรกเริ่มคือปราณตะวัน)แต่ผ่านยุคสมัยมีคนคิดค้นปราณย่อยมากมาย สืบทอดแตกสายใช้ได้ครบทุกท่า(บางรายคิดท่าใหม่หรือปราณใหม่)เสาหลัก 3 คน อันตรายเกือบพอๆกับอสูรข้างขึ้น1-3 ทุกคนประจำเขตดูแลพิเศษส่วนตัว ทุกคนมีคฤหาสน์(ฐานประจำตัว)โดยมีหน่วยย่อยประจำตัว มีงานมากมาย ฝึกตนเลี้ยงฝึกสอนผู้สืบทอด(ศิษย์หรือตัวสำรองที่สืบทอดเสาหลักคนใหม่)กับเฟ้นหาคนมาเข้าร่วม รวบรวมข่าวอสูรนอกเขต(ช่วยปราบอสูร)โดยเสาหลักมีผู้สืบทอด
การเป็นเสาหลักได้คือ ถ้าตำแหน่งว่างลง(ตายหรือถอนตัว)นักดาบมีคุณสมบัติคือ ยศคิโนเอะ ใช้ปราณชนิดนั้นครบทุกท่า(ผู้สืบทอดกับปราณไม่ซ้ำกับเสาหลักที่เหลือ) โดยเจ้าบ้านอุบุยาชิกิพิจารณาเลือก จากทำผลงานดี เช่น สังหาร 1 ใน 12 อสูรจันทรา(รุ่นตามยุคนั้น) หรือฆ่าอสูรอย่างต่ำ 50 ตัว หรือกรณีพิเศษคือ มีรอยปานปราบอสูร จากนักดาบแรกเริ่มการเป็นเสาหลักได้ใช้เวลาเฉลี่ยคือ 2 - 5 ปี (คนที่ไม่ได้เป็น คือเพราะอ่อนแอหรือตาย กับเสาหลักยังอยู่)
เสาหลักวารี เขาคือนักล่าอสูรคนแรกที่ทันจิโร่ได้พานพบ ในตอนแรกกิยูพยายามจะฆ่าเนซึโกะ แต่เมื่อได้เห็นเนซึโกะปกป้องทันจิโร่ที่หมดสติ เขาจึงยั้งมือไว้และแนะนำให้ทั้งสองคนไปหาอุโรโคดากิ โดยหวังว่าทันจิโร่จะสามารถบรรลุเพลงดาบปราณวารี และเจริญรอยตามเขาจนขึ้นมาเป็นเสาหลักแทนที่พร้อมกับหาทางรักษาเนซึโกะได้ กิยูไม่คิดว่าตัวเองเป็นเสาหลักที่แท้จริงแม้ว่าจะสำเร็จเพลงดาบปราณวารี เพราะเขาเชื่อว่าคนที่สมควรจะเป็นเสาหลักมากกว่าคือซาบิโตะ เพื่อนร่วมรุ่นของเขาซึ่งยอมตายเพื่อช่วยเหลือเหล่านักล่าอสูรฝึกหัดระหว่างการสอบคัดเลือกนักล่าอสูร เขาได้คิดค้นกระบวนท่าใหม่ต่อยอดจากเพลงดาบปราณวารี ซึ่งมีเพียงเขาคนเดียวเท่านั้นที่รู้กระบวนท่านี้
ดาบของกิยูเป็นดาบสีฟ้า-น้ำเงิน เหมือนกับสีของ น้ำ เพิ่มให้สอดคล้องกับปราณวารีของเขานั่นเอง
เสาหลักแมลง ชิโนบุเป็นคนค่อนข้างใจเย็นและมักจะปั้นหน้ายิ้มแย้มอยู่เสมอไม่ว่าอยู่ในสถานการณ์ใดก็ตาม เธอสนุกกับการยั่วเย้าคนอื่น โดยมากมักจะแกล้งยั่วโมโหกิยูในเรื่องที่ไม่มีใครชอบเขาเลยสักคน  เบื้องหลังรอยยิ้มของเธอนั้นปิดบังความเคียดแค้นที่เธอมีต่ออสูร ซึ่งได้พรากชีวิตของบุคคลที่เธอรักไปเป็นจำนวนมาก โดยเฉพาะคานาเอะผู้เป็นพี่สาวของเธอ มีเพียงเนซึโกะเท่านั้นที่เป็นอสูรซึ่งชิโนบุยอมไว้ชีวิตหลังจากได้เรียนรู้เรื่องราวต่าง ๆ ของเนซึโกะมากขึ้น  เธอต่างจากเสาหลักคนอื่น ๆ ตรงที่ไม่ได้ใช้เพลงดาบพลังปราณต่าง ๆ ในการต่อสู้ แต่ใช้ดาบขนาดเล็กเล่มบาง แต่งคมเฉพาะที่ปลายดาบเป็นอาวุธสังหารอสูร โดยที่ปลายดาบนั้นอาบยาพิษปรุงจากดอกฟูจิสูตรที่เธอคิดค้นขึ้นเอง  ชิโนบุได้เสียสละตนเองเพื่อเอาชนะอสูรจันทราข้างขึ้นอย่างโดมะ โดยรับพิษดอกฟูจิเข้าตัวเองทีละน้อย ๆ เป็นเวลาต่อเนื่องยาวนาน จนพิษจำนวนมากซึบซาบทั่วทั้งร่าง ก่อนจะยอมให้โดมะกลืนกินร่างกายของเธอทั้งหมดเพื่อให้โดมะได้รับสารพิษจากเธอ พิษนี้แม้ไม่แรงพอที่จะฆ่าโดมะได้ทันทีอย่างที่เธอต้องการ แต่ก็ทำให้เขาอ่อนแอลงจนทั้งคานาโอะและอิโนะสุเกะสามารถสังหารโดมะได้สำเร็จในเวลาต่อมา
ตัวของเธอไม่มีแรงพอที่จะใช้ดาบตัดคออสูร เธอจึงได้คิดค้น"ปราณแมลง" (ญี่ปุ่น: 蟲の呼吸 โรมาจิ: Mushi no Kokyū อังกฤษ: Insect Breathing)
เรนโงคุ เคียวจูโร่
ญี่ปุ่น: 煉獄 杏寿郎; โรมาจิ: Rengoku Kyōjurō
ให้เสียงโดย:  ซาโตชิ ฮิโนะ, มาริยะ อิเซะ (วัยเด็ก)  ประภัฒน์ สินธพวรกุล (Cartoon Club Season 1)  อังกูร กฤษณ์อังกูร (True ID)  อภินันท์ ธีระนันทกุล (Movie , Cartoon Club Season 2 เป็นต้นไป)
เสาหลักเพลิง เคียวจูโร่เสียชีวิตในการต่อสู้กับอาคาสะแห่ง 12 อสูรจันทรา ในขณะที่ปกป้องทันจิโร่และเพื่อนของเขา ทันจิโร่ด้วยความเคารพเขา จึงได้ใช้โกร่งดาบของเคียวจูโร่กับดาบเล่มใหม่ของเขา เขาเป็นผู้ใช้"ปราณเพลิง" (ญี่ปุ่น: 炎の呼吸 โรมาจิ: Hono no Kokyū อังกฤษ: Flame Breathing) ในอดีต พ่อของเคียวจูโร่เคยเป็นถึงเสาหลักเพลิงแต่หลังจากที่แม่เสียชีวิต พ่อก็ไม่สนใจทั้งเขาและเซนจูโร่ และจมอยู่กับสุรา แต่นั่นก็ไม่ได้ทำให้เพลิงในจิตใจของเขามอดดับลงเลย เขายึดมั่นในคำสอนของผู้เป็นแม่ตลอดจนวาระสุดท้ายของชีวิต แม้เขาจะถูกอาคาสะชักชวนไปเป็นอสูรหลายต่อหลายครั้งแต่เขาก็ปฏิเสธ และเขายังบอกอีกว่า เขาจะทำหน้าที่ของตนเองให้ดีที่สุด ดาบของเคียวจูโร่เป็นดาบสีแดงส้ม สาเหตุที่เขาต้องพูดเสียงดังเนื่องจากในการปฏิบัติภารกิจแรก เคียวจูโร่แก้วหูแตกจากการตบหูตนเอง
อุซุย เท็นเง็น
ญี่ปุ่น: 宇髄 天元; โรมาจิ: Uzui Tengen
ให้เสียงโดย:  คัตสึยูกิ โคนิชิ  พิชาภพ ภัทรกูลนิยม (Cartoon Club)  นนท์ ศรีโพธิ์ (True ID , Movie)
เสาหลักเสียง และอดีตชิโนบิ (นินจา) เท็นเง็นมีภรรยาสามคน(มาคิโอะ ซึมะ ฮินาซึรุ)ที่ทำหน้าที่สอดแนมแต่ถูกบังคับให้ออกจากตำแหน่ง หลังจากสูญเสียมือและตาในการต่อสู้กับอสูรจันทราข้างขึ้นลำดับที่ 6 เท็นเง็นปรากฏตัวอีกครั้งในการต่อสู้ครั้งสุดท้ายกับมุซัน ยืนยามเพื่อปกป้องคิริยะตามพ่อของเคียวจูโร่ไป ดาบของเท็นเง็นมีรูปร่างลักษณะคล้ายกับตังตอ (อีโต้) เป็นอย่างมาก และมีโซ่เชื่อมดาบทั้ง 2 เล่มไว้ด้วยกัน เขาเป็นผู้ใช้"ปราณเสียง" (ญี่ปุ่น: 音の呼吸 โรมาจิ: Oto no Kokyū อังกฤษ: Sound Breathing)
คันโรจิ มิซึริ
ญี่ปุ่น: 甘露寺 蜜璃; โรมาจิ: Kanroji Mitsuri
ให้เสียงโดย:  คานะ ฮานาซาวะ  นภัสวรรณ์ วัชรีวงศ์ ณ อยุธยา (Cartoon Club)  ทัศณ์เพลิน ตันเสรีสกุลภัช (True ID , Movie)
เสาหลักความรัก เธอเป็น 1 ใน 2 สตรีที่เป็นเสาหลัก (มีตัวเธอและโคโจ ชิโนบุ) เธอเป็นคนที่มีบุคลิกนิสัยน่ารัก อ่อนโยน เป็นมิตร ขี้อาย และพร้อมที่จะหลงใหลผู้ชายเท่ๆ เก่งๆ (รวมถึงผู้หญิงด้วย.....) ในบรรดาเสาหลักทั้ง 9 คน เธอเป็นหนึ่งในเสาหลักที่เห็นใจทันจิโร่และเนซึโกะตั้งแต่แรกๆที่พบ ชุดเครื่องแบบของเธอเป็นชุดที่เปิดบริเวณหน้าอก พร้อมกับกระโปรงที่สั้นเอามากๆ ซึ่งเครื่องแบบสุดหวาบหวิวนี้ ถูกออกแบบโดยคาคุชิจอมหื่นที่มีชื่อว่า มาเอดะ มาซาโอะ (มีฉายาว่า "เจ้าแว่นต่ำตม") โดยในตอนแรกชิโนบุก็ได้ชุดแบบนี้เช่นกัน แต่ชิโนบุไม่ชอบที่ชุดดูหวาบหวิวเกินไป ชิโนบุจึงจุดไฟเผาชุดเครื่องแบบดังกล่าวต่อหน้าคนตัดชุด และเปลี่ยนไปใส่เครื่องแบบธรรมดาแทน ส่วนมิซึริ ด้วยความเกรงใจคนตัดชุด เธอจึงเลือกที่จะใส่เครื่องแบบนี้ต่อมาโดยที่เธอไม่เต็มใจเท่าไหร่นัก เธอจึงใช้วิธีสวมเสื้อคลุมสีขาว (ที่ เรนโงคุ เคียวจูโร่  อดีตอาจารย์ของเธอมอบให้) และเธอยังสวมถุงเท้ายาวสีเขียวลายทางที่ อิงุโระ โอบาไน เสาหลักอสรพิษ มอบให้เป็นของขวัญแก่เธอ เพื่อไม่ให้ชุดดูหวาบหวิวจนเกินไป ที่ผมของมิซึริเป็นสีชมพูーเขียว แบบนี้ เนื่องจากเธอกินขนม ซากุระโมจิ  มากเกินไป นั่นทำเธอตอนที่เข้าดูตัวกับผู้ชายตอนที่เธออายุ 17 ปี (ปัจจุบันเธออายุ 19 ปี) ทำให้ผู้ชายคนนั้นมองเธอเป็นตัวประหลาด และบอกว่า "ผู้ที่จะแต่งงานกับเธอได้คงมีแต่หมีและหมูป่าเท่านั้น และสีผมอันแปลกประหลาดนี่ แค่คิดว่าพันธุกรรมนี่ จะตกสู่ลูกๆ ก็ขนลุกแล้ว" มิซึริจึงต้องย้อมผมเป็นสีดำ แกล้งทำเป็นอ่อนแอ อดอาหารจนหน้ามืด แต่ทว่าการกระทำแบบนั้นทำให้ผู้ชายคนนั้นมารักเธอได้ แต่เธอรู้สึกไม่สบายใจที่เธอไม่สามารถเป็นตัวของตัวเองได้ เธอจึงตัดสินใจเป็นตัวของตัวเองและเข้าร่วมกับกลุ่มนักล่าอสูร โดยมี เรนโงคุ เคียวจูโร่ (เสาหลักเพลิงในปัจจุบัน) เป็นผู้ฝึกสอนวิชาดาบให้กับมิซึริ และรับเธอเป็นผู้สืบทอด แต่ต่อมา เธอได้จึงได้คิดค้น"ปราณความรัก" (ญี่ปุ่น: 恋の呼吸 โรมาจิ: Koi no Kokyū อังกฤษ: Love Breathing) ขึ้นมา และกลายเป็นเสาหลักความรักในที่สุด มิซึริเสียชีวิตในการต่อสู้ศึกสุดท้ายกับมุซัน ก่อนตาย ทั้งมิซึริและโอบาไนต่างฝ่ายต่างสารภาพรักซึ่งกันและกัน และตายจากไปพร้อมกัน
ดาบของมิซึริมีลักษณะคล้ายกับแส้ที่มีความอ่อนและพลิ้วไหวเป็นอย่างมาก (ดาบของมิซึริอาจได้รับแรงบันดาลใจมาจากอาวุธของประเทศอินเดีย ที่มีชื่อว่า"อุรูมิ" ลักษณะการใช้คล้ายกับการแกว่งริบบิ้นของนักยิมนาสติก *เป็นดาบที่ใช้ยากมาก หากพลาด อาจสับตัวเองขาดเป็นชิ้นๆได้ [ข้อมูลจากมังงะเล่มที่ 14 อักษรมุของมุอิจิโร่]
โทคิโท มุอิจิโร่
ญี่ปุ่น: 時透 無一郎,; โรมาจิ: Tokitō Muichirō
ให้เสียงโดย:  เค็นโกะ คาวะนิชิ  พิพัฒน์ บุญสิทธิเลิศ (Cartoon Club)  พรเทพ บุญเวียนวงษ์ (True ID , Movie)
เสาหลักหมอก มุอิจิโร่มีพี่ชายฝาแฝดที่เสียชีวิตตอนที่พวกเขาทั้ง 2 มีอายุ 11 ปี จากนั้นมุอิจิโร่จึงได้สูญเสียความทรงจำในอดีตไป และเข้าร่วมกลุ่มพิฆาตอสูร และเขาได้ไต่เต้าขึ้นมาเป็นเสาหลักภายในระยะเวลา 2 เดือน ดาบของมุอิจิโร่เป็นดาบสีขาว ปราณที่เขาใช้คือ"ปราณหมอก" (ญี่ปุ่น: 霞の呼吸 โรมาจิ: Kasumi no Kokyū อังกฤษ: Mist Breathing) ภายหลังจากการต่อสู้ในหมู่บ้านช่างตีดาบ ความทรงจำของเขาเริ่มกลับมา มุอิจิโร่ได้เสียชีวิตลงในการต่อสู้กับอสูรจันทราข้างขึ้นลำดับที่ 1 โคคุชิโบ
ฮิเมจิมะ เกียวเม
ญี่ปุ่น: 悲鳴嶼 行冥; โรมาจิ: Himejima Gyōmei
ให้เสียงโดย:  โทโมกาซุ ซูงิตะ  ประภัฒน์ สินธพวรกุล (Cartoon Club)  นนท์ ศรีโพธิ์ (True ID , Movie)
เสาหลักหินผา เป็นหนุ่มร่างยักษ์ เกียวเมเป็นอดีตพระผู้ดูแลเด็กกำพร้า หลังจากเด็กถูกฆ่าและเขาถูกล้อมกรอบ สำหรับอาชญากรรมถึงแม้ว่าเกียวเมปกป้องพวกเขาจากอสูร เกียวเมกลายเป็นคนโหดเหี้ยมแต่ยังคงห่วงใย เกียวเมสงสารทันจิโร่ในตอนแรกเนื่องจากเนซึโกะเป็นอสูร แต่ภายหลังเขาได้เห็นว่าทันจิโร่ซื่อสัตย์แค่ไหน และเขาเป็นคนเดียวในเสาหลักที่ไม่ใช้ดาบ แต่เขากลับมีลูกเหล็กล่ามโซ่ด้วยหนามแทน และใช้มันควบคู่ไปกับ"ปราณหินผา" (ญี่ปุ่น: 岩の呼吸 โรมาจิ: Iwa no Kokyū อังกฤษ: Stone Breathing)  เกียวเมเป็นกำลังหลักในการต่อสู้กับอสูรจันทราข้างขึ้นลำดับที่ 1 โคคุชิโบ หลังจากต่อสู้กับมุซันในศึกสุดท้าย เกียวเมที่ทนพิษบาดแผลไม่ไหวก็ได้เสียชีวิตลง
อิงุโระ โอบาไน
ญี่ปุ่น: 伊黒 小芭内; โรมาจิ: Iguro Obanai
ให้เสียงโดย:  เคนอิจิ ซุซุมุระ  ไชยยงค์ กนกคุณ (Cartoon Club)  ยุติธร เอี่ยมอร่าม (True ID , Movie)
เสาหลักอสรพิษ ผู้ที่มีงูคล้องอยู่บนคอด้วยเสมอ โอบาไนถูกเลี้ยงดูโดยครอบครัวของโอบาไน ผู้ที่เลี้ยงงูเหมือนอสูรเพื่อเสนอให้เขาเป็นเครื่องสังเวย จนกว่าเขาจะได้รับการช่วยเหลือโดยหนึ่งในเสาหลักร่วมกับเหล่านักล่าอสูร เขาเป็นผู้ใช้"ปราณอสรพิษ" (ญี่ปุ่น: 蛇の呼吸 โรมาจิ: Hebi no Kokyū อังกฤษ: Serpent Breathing) ที่มีพื้นฐานมาจากปราณวารี โอบาไนหลงรักกับมิซึริและหึงง่ายเมื่อมิซึริใกล้ชิดกับคนอื่น แม้จะตาบอดในช่วงการต่อสู้ครั้งสุดท้ายกับมุซัน เขายังคงให้ความช่วยเหลือทันจิโร่เนื่องจากการเชื่อมต่อกันของโอบาไนกับคาบุระมารุ ผู้ที่อนุญาตให้เขามองดูผ่านตาของคาบุระมารุและขอบคุณมนต์อสูรโลหิตของยูชิโร่ หลังการต่อสู้กับมุซันจบลง โอบาไนกล่าวสารภาพรักกับมิซึริ และเสียชีวิตพร้อมๆกันกับมิซึริ
ชินาซึกาวะ ซาเนมิ
ญี่ปุ่น: 不死川 実弥; โรมาจิ: Shinazugawa Sanemi
ให้เสียงโดย:  โทโมกาซุ เซกิ  อิทธิพล มามีเกตุ (Cartoon Club)  สรวิศ ตงเท่ง (True ID)  ยุติธร เอี่ยมอร่าม (Movie)
เสาหลักวายุ ซาเนมิเป็นพี่ชายของเก็นยะ และเขายังเป็นผู้ใช้ "ปราณวายุ" (ญี่ปุ่น: 風の呼吸 โรมาจิ: Kaze no Kokyū อังกฤษ: Wind Breathing ) แต่เก็นยะมักจะหลีกเลี่ยงเขาแม้ดูเหมือนจะไม่ชอบพี่ชายของเขา ซาเนมิตั้งใจที่จะให้น้องชายของเขาออกจากกลุ่มพิฆาตอสูรเพื่อจะได้ใช้ชีวิตตามปกติซาเนมิสูญเสียนิ้วชี้และนิ้วกลางในการต่อสู้กับโคคุชิโบ ในศึกสุดท้ายกับมุซัน ซาเนมิบาดเจ็บสาหัสมาก หลังจากศึกสุดท้าย เขาไปขอโทษ คามาโดะ เนซึโกะ ในเรื่องที่เขาเคยเสียมารยาทในอดีต (ซาเนมิในตอนแรกที่พบเนซึโกะ เนื่องจากเขาเกลียดอสูรมากเป็นทุนเดิมอยู่แล้ว เขาไม่รีรอช้านำดาบมาแทงเนซึโกะทันที และถึงแม้ว่าเนซึโกะจะพิสูจน์ตนเองแล้วว่าเธอไม่ทำร้ายและดื่มเลือดมนุษย์ ซาเนมิก็ยังไม่ยอมรับเนซึโกะอยู่ดี)